Περιφερειακή Ενότητα Νήσων Αττικής

Η Περιφερειακή Ενότητα Νήσων Αττικής είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής. Περιλαμβάνει τον νησιωτικό χώρο που περιγράφεται γεωγραφικά ως Αργοσαρωνικός, την περιοχή της Τροιζηνίας και τα νησιά των Κυθήρων. Προέρχεται ουσιαστικά από την απόσπαση του νησιωτικού τμήματος από την παλαιότερη Νομαρχία Πειραιά.

Ο πληθυσμός της ενότητας Νήσων Αττικής είναι 74.651 κάτοικοι και η πυκνότητα πληθυσμού της είναι 84,93 κάτοικοι ανά τ.χλμ.

Τη θέση του Αντιπεριφερειάρχη της συγκεκριμένης ενότητας είχε ως το 2019 ο Παναγιώτης Χατζηπέρος και από το 2019 τον διαδέχθηκε η Βασιλική Θεοδωρακοπούλου.

Διαίρεση
Η Περιφερειακή ενότητα Νήσων Αττικής περιλαμβάνει τους εξής δήμους:

Δήμος Αγκιστρίου
Δήμος Αίγινας 
Δήμος Κυθήρων (η μοναδική περιοχή της Περιφέρειας Αττικής, η οποία γεωγραφικά ανήκει στα Επτάνησα)
Δήμος Πόρου
Δήμος Σαλαμίνας
Δήμος Σπετσών
Δήμος Τροιζηνίας-Μεθάνων (γεωγραφικά ανήκει στην Πελοπόννησο)
Δήμος Ύδρας

Αντιπεριφερειάρχες Νήσων 
 2011-2014 Δημήτριος Κατσικάρης
 2014-2019 Παναγιώτης Χατζηπέρος
 2019-2023 Βάσω Θεοδωρακοπούλου (παραιτήθηκε για να πολιτευτεί στις δημοτικές εκλογές στη Σαλαμίνα)
 2023-σήμερα  Σταύρος Βοϊδονικόλας

Δείτε επίσης
Αργοσαρωνικός
Κυθήρων νησιά
Νομαρχία Πειραιά

Παραπομπές

 
Νησων Αττικης
Περιφέρεια Αττικής